Դիանա Գալստյան, 19 տարեկան – ք. Երևան, Էրեբունու վարչական շրջան: Անկեղծությունը: Մի քանի տարի առաջ, երբ առաջին անգամ հանդիպեցի կուսակցության քաղաքական խորհրդի անդամներին, լսեցի նրանց խոսքը մեր քաղաքական իրականության մասին, թերահավատորեն կարծում էի, որ սրանք էլ բոլոր կուսակցությունների նման են: Սակայն հետևելով նրանց գործունեությանը, ափսոսացի, որ շուրջ երկու տարի ես ինքս ինձ անգործության եմ մատնել, չեմ համագործակցել ինձ համար հարազատ գաղափարակիցների հետ, իմ ժողովրդին փաստացի դեռ մի օգուտ չեմ տվել: Կարծում եմ` իմ ջանքերն իզուր չեն անցնի: Ես հավատում եմ հայ ժողովրդին, նրա իմաստությանը. վաղ թե ուշ` նա կհասկանա, որ 20 տարի խորապես խաբվել է, և այլևս չի գնա իրեն ծիծաղեցնողների` պոպուլիստական հայտարարություններ անողների, անհիմն խոստումներ տվողների ետևից: